open-index/open-wikipedia-markdown huggingface dataset:
FNs Koreamedalje

**FNs Koreamedalje** (engelsk: *United Nations Korean Medal*) er en militær medalje innstiftet av De forente nasjoner 12. desember 1950 til belønning av deltagelse i FNs operasjon i Korea under Koreakrigen. Medaljen gikk fra 1950 til 1961 under navnet *FNs tjenestemedalje* (engelsk: *United Nations Service Medal*).

## Utforming
Medaljen ble bestemt innført i desember 1950 og utformingen ble fastsatt påfølgende år. Medaljen er utført i bronse. Den har en diameter på 35,56 mm. Adversen viser FNs emblem, et verdenskart sett fra Nordpolen omgitt av olivengrener. Reversen har innskriften «FOR SERVICE IN DEFENCE OF THE PRINCIPLES OF THE CHARTER OF THE UNITED NATIONS» fordelt over fem linjer. Medaljen finnes med innskriften på deltagende språkene til de land som deltok på FNs side i Koreakrigen. Tretten språkversjoner er kjent.

Medaljen er opphengt i båndet i en spenne, som samtidig også har et metallbånd med innskriften «KOREA» på det språk medaljen benytter. Båndet har ni lys blå og åtte hvite striper, fargene fra FNs flagg. Den tyrkiske utgaven av medaljen benytter fargene rødt og hvitt for båndet, Tyrkias flaggfarger, da blått og hvitt er fargene i flagget til erkerivalen Hellas.

FNs Koreamedalje skiller seg i utforming fra FN-medaljen, som senere ble innstiftet som en generell medalje for alle FNs fredsbevarende operasjoner.

## Tildeling
FNs Koreamedalje ble tildelt personell som tjenestegjorde minst 30 dager. Medaljen er tildelt i stort antall. I de ulike språkversjoner er medaljen tildelt:

*Engelsk: 2&nbsp;760&nbsp;000 personer
*Koreansk: 1&nbsp;225&nbsp;000 personer
*Tyrkisk: 33&nbsp;700 personer
*Fransk (to versjoner): 16&nbsp;900 personer
*Thai: 10&nbsp;650 personer
*Gresk: 9&nbsp;000 personer
*Nederlandsk: 5&nbsp;800 personer
*Amharisk: 5&nbsp;650 personer
*Spansk (to versjoner): 1&nbsp;300
*Italiensk: 135 personer
*Tagalog: ukjent antall

## Norske innehavere
Norsk personell, som deltok i Koreakrigen, ble tildelt den engelskspråklige versjonen av medaljen. Denne er tillatt brukt på norsk militær uniform. Det ble også innstiftet en egen norsk utmerkelse for norsk personell som deltok i Koreakrigen, Den norske Koreamedalje.

## Referanser


## Litteratur
*Borts, Lawrence: *United Nations Medals and Missions. The Medals and Ribbons of the United Nations*, MOA Press, 1998
*Hieronymussen, Poul Ohm og Jørgen Lundø: *Europæiske ordner i farver*, København: Politikens forlag, 1966
Orfeón Donostiarra

**Orfeón Donostiarra** er et sangkor som ble grunnlagt i 1897 i San Sebastián i Spania. I juni 1906 ble gruppen tildelt Gran Prix i Paris. Koret har i årenes løp spilt inn over 120 CD-er. Og ble for sitt arbeid tildelt Fyrsten av Asturias' pris for kunst i 1984.

## Eksterne lenker
* 
*
Antonio López García

**Antonio López García** (født 6. januar 1936) er en spansk maler og billedhugger som er mest kjent for sin realistiske malerstil. Han er blitt kritisert av enkelte kunstkritikere fordi han ikke har noen akademisk utdannelse. Samtidig er han blitt hyllet av andre som betrakter ham som en mesterlig realist. Under det meste av sin karriere har Antonio López García jobbet midt i den kunstneriske kulturen som først var dominert av abstraksjon og som senere fikk et preg av konseptuelle strømninger. 

Maleriene hans var tatt med i filmen *El Sol del Membrillo* som kom ut i Spania i 1992. Filmen var regissert av Victor Erice og skildrer López sine arbeidsmetoder når han maler og tegner. En stor del av filmen ble spilt inn i López sine atelier og fikk stor oppmerksomhet i Spania.

Han ble tildelt Fyrsten av Asturias' pris for kunst i 1985.

## Referanser
Joel Dyrhovden

**Joel Dyrhovden** (født 12. mai 1989) er en norsk skiløper og motbakkeløper som representerer Samnanger IL.

Dyrhovden begynte sin satsing på langrenn, men har også vist seg som et talent innen motbakkeløp. Han har tatt tre NM-gull i juniorklassen og representerte også Norge i VM i motbakkeløp i 2008 hvor laget tok sølv i lagkonkurransen og han individuelt endte på 10.-plass.

I 2008 kom han på tredjeplass sammenlagt i Powerade Norgescup i motbakkeløp, en prestasjon han også gjentok året etter.

I 2009 vant Dyrhovden løpet Stoltzekleiven opp.

I 2011 vant han NM i motbakkeløp i Ulvik i Hardanger.

I 2014 oppnådde Dyrhovden 3.-plass i Stoltzekleiven opp, med tiden 8,34.

I 2016 oppnådde Dyrhovden på tiden 8,17 i Stoltzekleiven opp som er ny personlig rekord og den 5. beste tiden totalt gjennom alle tider. Tiden holdt til en 4.-plass dette året grunnet meget høyt nivå.

Dyrhovden har vært engasjert for organisasjonen Childrens Burncare Foundation, hvor han i samarbeid med blant annet olympisk mester Meseret Defar har bidratt i veldedighetsløp til inntekt for behandling av brannskadde barn i Etiopia.

## Referanser


## Eksterne lenker
*
FNs ekspedisjonskorpsmedalje

**FNs ekspedisjonskorpsmedalje** er en militær medalje innstiftet av De forente nasjoner 30. november 1957 til belønning av deltagelse i FNs ekspedisjonskorps utsendt for å overvåke freden ved grensen mellom Egypt og Israel (UNEF I). Medaljen er godkjent til bruk på norsk militær uniform.

## Utforming
FNs ekspedisjonskorpsmedalje er utført i bronse og er 35&nbsp;mm i diameter. Adversen viser FNs emblem, et verdenskart sett fra Nordpolen omgitt av olivengrener. I åpningen mellom de to olivenkvistene i medaljens øvre del står innskriften «UNEF» i en bue. Reversen har innskriften «UNITED NATIONS EMERGENCY FORCE». Medaljen er opphengt i et lystgult bånd med lys blå midtstripe og to smale striper i blått og grønt ved hver kant. Fargene og mønsteret symboliserer FNs fredsbevarende rolle i ørkenen mellom de to land.

FNs ekspedisjonskorpsmedalje skiller seg fra FNs Koreamedalje og også fra FN-medaljen, som senere ble innstiftet som en generell medalje for alle FNs fredsbevarende operasjoner.

## Tildeling
FNs ekspedisjonskorpsmedalje ble tildelt for nitti dagers tjeneste i UNEF I fra november 1956 til juni 1967. Medaljen er tildelt personell fra Brasil, Canada, Colombia, Danmark, Finland, India, Indonesia, Jugoslavia, Norge og Sverige. I alt  medaljer ble utdelt.

## Referanser


## Litteratur
*Borts, Lawrence H.: *United Nations Medals and Missions. The Medals and Ribbons of the United Nations*, MOA Press, 1998, s. 40–41
*''Heder og ære. Nasjonale og internasjonale dekorasjoner brukt i Norge'', bilag til *Forsvarets Forum* nr. 5, 2012, Oslo: *Forsvarets Forum*/Forsvarets Veterantjeneste, 2012, s. 43
*Mussell, John W. (red.): *Medal Yearbook 2013*, Honiton: Token Publishing, 2012, s. 202

## Eksterne lenker
* «UN Medals: UNEF», United Nations Peacekeeping
* «United Nations Medals - United Nations Emergency Force (Egypt) - UNEF», Veterans Affairs, Canadas forsvar
Portugal under Vinter-OL 1988

**Portugal under Vinter-OL 1988**. Fem sportsutøvere, alle menn, fra Portugal deltok i bobsleigh under Vinter-OL 1988 i Calgary i Canada. Portugal, som deltok for andre gang i et vinter-OL, vant ikke noen medaljer. Beste plassering var en 25.-plass i firerbob.

## Medaljer

## Eksterne lenker
* OL-resultater på Sports-reference.com
Jyväskylä landkommune

**Jyväskylä landkommune** (svensk: *Jyväskylä landskommun*, finsk: *Jyväskylän maalaiskunta*) er en tidligere kommune i det finske landskapet Mellersta Finland. Jyväskylä landkommune var en finskspråklig kommune.

Jyväskylä landkommune og Korpilahti ble slått sammen med Jyväskylä by den 1. januar 2009. Ved sammenslåingen hadde Jyväskylä landkommune kommune et landareal på 450,76&nbsp;km² og  innbyggere per 31. desember 2008.

Jyväskylä lufthavn ligger ved tettstedet Tikkakoski i den tidligere landkommunen.

## Referanser
Grimsfjellet

** Grimsfjellet ** er en ås i Marker kommune i Østfold. Den ligger vest for Øymarksjøen og har en høyde på 277 meter over havet.

## Se også
* Fjell i Østfold

## Referanser
Brattfjell (Østfold)

** Brattfjell ** er en ås i Marker kommune i Østfold. Den har en høyde på 273 meter over havet og er det 24. høyeste punktet i Østfold av åsene med primærfaktor på minst 50 meter.

## Se også
* Fjell i Østfold

## Referanser
Det hvite hus’ pressesekretær

**Det hvite hus' pressesekretær** er en offisiell representant for Det hvite hus som har som hovedoppgave å være talsmann for regjeringen. 

## Liste over pressesekretærer

## Referanser


## Eksterne lenker
*
Luis García Berlanga

**Luis García Berlanga** (født 12. juni 1921 i Valencia, Spania, død 13. november 2010) var en spansk regissør og manusforfatter som ble tildelt Fyrsten av Asturias' pris for kunst i 1986.

Han debuterte som filmregissør i 1951 med filmen *Det lykkelige paret*, der han jobbet sammen med Juan Antonio Bardem. Karakteristisk for alle hans filmer er deres sans for ironi og satirer angående ulike sosiale og politiske situasjoner. Under diktaturet til Francisco Franco måtte Berlanga bruke alle sine evner for å overliste den strenge sensuren i landet for å klare å vise frem sine filmer.

Han har vunnet flere internasjonale priser i alle de viktigste filmfestivalene, blant annet Cannes Film Festival, International Film Festival i Valencia og Montreal World Film Festival.

## Referanser


## Eksterne lenker
*
Tsjekkoslovakia under Vinter-OL 1988

**Tsjekkoslovakia under Vinter-OL 1988**. Seksti sportsutøvere, fenti menn og ti kvinner, fra Tsjekkoslovakia deltok i ni sporter, aking, alpint, kunstløp, ishockey, langrenn, skihopping, kombinert hurtigløp på skøyter og skiskyting under Vinter-OL 1988 i Calgary i Canada. Tsjekkoslovakia kom på femtendeplass med en sølv- og to bronsemedaljer. Skihopperen Jiří Parma var Tsjekkoslovakias flaggbærer under åpningsseremonien.
  
## Medaljer

## Medaljevinnerne

## Referanser


## Eksterne lenker
* Resultater og profilside  på sports-reference.com
Teresa Berganza

**Teresa Berganza Vargas** (født 16. mars 1935 i Madrid, død 13. mai 2022) var en spansk mezzosopran. Hun er særlig kjent for sine fremføringer av verker av komponistene Rossini, Mozart og Bizet. Hun ble beundret for sin tekniske virtuositet og sin musikalske intelligens.

Berganza spilte i ni spillefilmer. I 1991 ble hun tildelt Fyrsten av Asturias' pris for kunst.

## Referanser


## Eksterne lenker
* 
* 
*
Northrop Grumman Shipbuilding Newport News

**Northrop Grumman Shipbuilding Newport News**, tidligere **Northrop Grumman Newport News** eller **Newport News Shipbuilding and Drydock Company**, var det største privateide skipsverftet i USA før det ble kjøpt opp av Northrop Grumman i 2001. Verftet er et av to som kan levere alle typer tjenester til atomdrevne ubåter og det eneste som kan bygge hangarskip av Nimitz-klassen og Gerald R. Ford-klassen. Det samarbeider ofte med marineverftet Norfolk Naval Shipyard. Verftet ligger i byen Newport News i Virginia.

## Historie
Verftet ble bygget i 1886 av Collis P. Huntington for å reparere skip som fraktet kull fra Newport News. Verftet ble snart involvert i å bygge krigsskip for Den amerikanske marinen og i 1897 hadde verftet levert sine tre første skip.

Etter første verdenskrig begynte verftet å bygge hangarskip, og USS «Ranger» (CV-4) ble levert som det første i 1934.

I 1959 ble den første atomdrevne ubåten bygget på verftet, USS «Shark» (SSN-591), sjøsatt.

Den 28. januar 2008 ble de to skipsbygger divisjonene av Northrop Grumman, Northrop Grumman Ship Systems og Northrop Grumman Newport News, samlet som en divisjon under navnet Northrop Grumman Shipbuilding. Den nye sektoren består blant annet av følgende verft: Northrop Grumman Shipbuilding Newport News, Ingalls Shipbuilding og Avondale Shipyard. 
## Eksterne lenker
*
Arquebus

**Arquebus** kan vise til:
* arkebuse, et skytevåpen som ble brukt fra 1400-tallet til 1600-tallet og som var en forgjenger til musketten.
* Kodenavnet Arquebus som ble bruk på en av den norske motstandsbevegelsen sine radiosenderer under andre verdenskrig.
* Arquebus krigshistorisk museum i Førresfjorden, Tysvær kommune.
Werner Mölders

**Werner Mölders** (født 18. mars 1913, død 22. november 1941) var pilot i det tyske Luftwaffe under den andre verdenskrig og var en av de ledende tyske jagerflypilotene under den spanske borgerkrigen. 
 
Mölders ble den første piloten i historien som hadde 100 nedskutte fiendtlige fly. Han ble høyt dekorert for sin innsats i flyvåpenet og  ble i en alder av 28 år forfremmet til oberst. Han omkom på vei til Ernst Udets begravelse i Berlin, da flyet han var passasjer i, en Heinkel He 111, havarerte i et kraftig tordenvær i Breslau.

Han mottok både Jernkorset og Jernkorsets ridderkors.

## Referanser
Leif Groth

**Leif Groth** (født 9. april 1930 i København, død 2009) var en dansk embetsmann. Han var cand.polit. fra 1958. Sekretær i Statens ligningsdirektorat 1958–1959. Sekretær i Statsministeriet fra 1959, fullmektig fra 1967. Groth var riksombudsmann på Færøyene 1972–1981, og deretter stiftsamtmann i Århus amt 1981–1999.

## Kilder
* *Kraks Blå Bog 1974* (1974). (Les)
* *Løgtingið 150 – Hátíðarrit*, bind 2 (2002), s. 279–280. (PDF )
Tyrkia under Vinter-OL 1988

**Tyrkia under Vinter-OL 1988**. Åtte sportsutøvere, alle menn, fra Tyrkia deltok i to grener, alpint og langrenn under Vinter-OL 1988 i Calgary i Canada. Tyrkia, som deltok for niende gang i et vinter-OL, vant ingen medaljer. Beste plassering var en 31.-plass i slalåm for menn.  
 
## Medaljer
Ungarn under Vinter-OL 1988

**Ungarn under Vinter-OL 1988**. Fem sportsutøver, fire menn og én kvinne, fra Ungarn deltok i tre sporter, alpint, kunstløp og skiskyting, under Vinter-OL 1988 i Calgary i Canada. Ungarn vant ikke noen medalje, beste plassering var en sjuendeplass i kunstløp i isdans. Kunstløperen Attila Tóth var Ungarns flaggbærer under åpningsseremonien.
Nanded

**Nanded** (marathi: , hindi: ) er en by i den sentralindiske delstaten Maharashtra. Byen ligger ved elven Godavari og er administrasjonssentrum i distriktet Nanded. Byen er faktisk den nest største i Marathwadaregionen av Maharashtra. Den er kjent som et viktig helligsted for sikher. Nanded ble slått sammen med den nærliggende byen Waghala den 26. mars 1997, og dekket da et område på 1006,81 km². Nanded-Waghala Municipal Corporation hadde 430&nbsp;733 innbyggere ved folketellingen i 2001.

Byen ligger i gjennomsnitt 346 moh. Neste store by er Aurangabad, som ligger rundt 200 km nordvest for Nanded. 

## Demografi
Ved folketellingen i 2001 hadde Nanded 430&nbsp;733 innbyggere, hvorav 224&nbsp;766 var menn og 205&nbsp;832 var kvinner. Antallet barn i byen under seks års alder var 64&nbsp;229, derunder 33&nbsp;242 gutter und 30&nbsp;987 jenter. Det var 300&nbsp;847 lesekyndige i byen på det tidspunktet; 171&nbsp;489 menn og 129&nbsp;358 kvinner. 

Nanded er typisk, middels stor by i Maharashtra. Men på grunn av byens beliggenhet og historie, har den en annerledes sammensetning av folk og religioner. Majoriteten av folket (55&nbsp;%) snakker marathi. Omtrent 35&nbsp;% av befolkningen er muslimer og snakker en deccan-versjon av urdu. Mellom 5 og 10&nbsp;% av befolkningen er punjabi og hinditalende sikher. Det finnes også en betydelig antall telugutalere. 

Nanded er hjemmet til en rekke forskjellige folkegrupper som har flyttet fra andre deler av India. De fleste forretningene her drives av folkegruppen marwari (fra Rajastan). Byen har gujarati (hinduer) og bohra (muslimer), sindhi, punjabi (sikher), tamilsk, kannada og sørindisk-kristne minoriteter. Som et resultat av denne blandingen, snakker Nandeds befolkning en dialekt av marathi og hyderabadi, i tillegg til det offisielle pråket marathi.

## Referanser


## Eksterne lenker
*  
* Distriktet Nandeds offisielle nettside (engelsk)
* Privat nettside med mye informasjon om byen (engelsk)
Jesús López Cobos

**Jesús López Cobos** (født 25. februar 1940 i Spania, død 2. mars 2018 i Berlin) var en spansk dirigent. I ni år fra 1981 til 1990 var han sjefsdirigent for den tyske operaen i Berlin og fra 1984 til 1988 var han musikalsk leder for Orquesta Nacional de España i Spania.

Fra 1986 til 2000 jobbet han som dirigent i Cincinnati Symfoniorkester. Mellom 1990 og 2000 var han dirigent for Orchestre de Chambre de Lausanne. Fra 2003 var han musikalsk leder for Teatro Real i Madrid, og han skulle etter planen forlate denne stillingen i løpet av 2010.

Han ble tildelt Fyrsten av Asturias' pris for kunst i 1981.

## Referanser


## Eksterne lenker
* 
* 
*
Simen Gengenbach

**Simen Gengenbach** (født 10. februar 1974) er en norsk filmklipper. 

Gengenbach gikk ut fra Den norske filmskolen i 2002. Han har blant annet jobbet på TV-seriene *[[71° nord]]* og *[[Skolen (TV-serie)]]* og filmene *[[Jonny Vang]]* og *[[Den brysomme mannen]]*. Han vant Gullruten 2020 i klassen beste kipp TV-drama for *[[Exit (TV-serie)|Exit]]* og var også nominert til Gullruten 2017 i samme klasse for *[[Valkyrien (TV-serie)|Valkyrien]]*. Han er også en av fire klippere som sammen driver etterarbeidshuset Drømmesuiten i Oslo.

Simen Gengenbach er i familie med Pål Gengenbach.

## Filmografi klipper
* *[[Nytt norsk håp|Kommandør Treholt & ninjatroppen]]* (2010 *post-prod*)
* *[[Varg Veum – Din til døden]]* (2008)
* *[[Varg Veum - Tornerose]]* (2008)
* *[[Sønner]]* (2006)
* *Att göra en pudel* (2006)

## Referanser


## Eksterne lenker
*
Sentrum politistasjon (Oslo)

**Sentrum politistasjon** er en av Oslo politidistrikts syv politistasjoner. Stasjonen ligger i Hammersborggata 12. Tidligere lå stasjonen i Kronprinsens gate. Stasjonens kallesignal er «S» (Sierra). Ambassadestrøket hører inn under Sentrum politistasjon, og stasjonen har egne patruljer som dekker dette området. Stasjonen inngår i Enhet sentrum sammen med Grønland politistasjon.

Stasjonen består av to avsnitt, ordensavsnittet som gjennom fire divisjoner bemanner politipatruljene i Oslo Sentrum, og et etterforskningsavsnitt som etterforsker alle saker bortsett fra drap og voldtekter begått i sentrum. I tillegg har stasjonen flere grupper med mandat også utenfor egen stasjonskrets. Vinningsgruppen Sentrum har ansvar for å bekjempe lommetyverier og skimming i hele Oslo politidistrikt. I tillegg har gruppen også ansvar for ID-tyverier som anmeldes i egen krets. Stasjonen har også en egen utelivsgruppe som jobber med skjenkesteder i Oslo sentrum.

Sentrum politistasjon hadde tidligere en døgnbemannet politivakt. Fra og med januar 2015 ble den flyttet over til Grønland politistasjon. Politivakten på Sentrum politistasjon er nå kun bemannet på dagtid.

## Stasjonssjefer
*Bjørn Åge Hansen (2005– 31. desember 2014)
*Tore Soldal (1. februar 2015 –
USA under Vinter-OL 1988

**USA under Vinter-OL 1988**. 117 sportsutøvere, åttiseks menn og trettien kvinner fra USA deltok i ti sporter under Vinter-OL 1988 i Calgary i Canada. De deltok i aking, alpint, bobsleigh, langrenn, kunstløp, skihopping, hurtigløp på skøyter, ishockey, kombinert og skiskyting. USA kom på niendeplass med to gull- og en sølv- og tre bronsemedaljer. Skiskytteren Lyle Nelson var  USAs flaggbærer under åpningsseremonien.
  
## Medaljer

 
## Medaljevinnerne

## Eksterne lenker
*  United States at the 1988 Calgary Winter Games  på Sports-reference.com/olympics
Christian Hellevang

**Christian Hellevang** (født 1968) er en norsk organisasjonsmann og tidligere politiker (H). Han har vært blant annet nestleder i Norsk Studentunion, leder av Den Konservative Studenterforening og generalsekretær i Høyres Studenterforbund.

Hellevang er utdannet kommunalkandidat fra Norges kommunal- og sosialhøgskole (NKSH), informasjonsrådgiver fra Høgskolen i Lillehammer (HIL) og Master of Public Administration fra Copenhagen Business School. Han har siden 2007 arbeidet som rådgiver i KS.

## Bibliografi
Hellevang har også vært medredaktør for flere bøker:
* *Secure tenure and social housing : contributions to the seminar in Oslo 28th of May, 2004*, 2004.
* «Til å leve med- : innspill og ytringer ved Leieboerforeningens 70-årsjubileum 2003*, 2003
* *Somaliere i Norge : noen erfaringer'' 2006.

## Referanser
Johs. Bøe

**Ole Johannes Bøe** (født 14. april 1958 i Oslo) er norsk fotograf som siden 1984 har virket i Oslo både innen mote-, reklame-, portrett- og kunstfotografier.

Bøe var assistent for Irving Penn i New York fra 1981 til 1983, hvor virksomheten vekslet mellom rene kunstneriske uttrykk og mote- og reklamefotografi.

Innen kunstfotografiene har Bøe de siste årene arbeidet med en såkalt «defokusert» teknikk, hvor det er skapt litt distanse gjennom å fjerne vanlige fotografier store detaljrikdom og benytter i stedet de muligheter som ligger utenfor skarphetsplanet av det optiske glasset.

Han er sønn av kunsthistorikeren Alf Bøe, og sønnesønn av arkeologen Johannes Bøe. Hans mormor var Elisabeth Reiss.

## Utstillinger
* Statens Høstutstilling med tegninger og foto i 1979, 1984 og 1985.
* *Mer enn ingenting*, Norges Blindeforbund, 2009
* *Hildring*, separatutstilling, Galleri Trafo, Asker 2009

## Eksterne lenker
* Omtale i forbindelse med Blindeforbundets fotoutstilling
* Presentasjon på foto.no i forbindelse med utstillingen ''Hildring''
Stjørdal Kampsport

**Stjørdal Kampsport** er en kampsportklubb i Stjørdal, som ble startet høsten 2004 av Bjørn Terje Moen, Steffen Olsen og Per Arne Bratreit.
Klubben trener WTF-taekwondo, MMA og fitnessboksing.
Klubben startet opprinnelig opp som en ren taekwondo-klubb med innspill fra andre stiler, men fant fort ut at det var MMA som ville trekke folk.
Stjørdal Kampsport trente lenge i ett nedkjørt trimrom i Stjørdal kommunes idrettshall, men sommeren 2009 flyttet de inn i egne lokaler på Sutterøy i Stjørdal.

I tillegg til egne grupper med taekwondo, MMA og fitnessboksing, leier klubben i dag ut sine lokaler til Stjørdal Judo Klubb og Grupo Uniao Na Capoeira Stjørdal

Stjørdal Kampsport er nå nedlagt, men Steffen Olsen har videreført sitt engasjement blant annet i Taekwondo Team Stjørdal

Bjørn Terje Moen har drevet som instruktør flere steder siden klubben ble nedlagt, og startet Sans Trening, som foruten å ha kampsport, også hadde timer i Kettlebells og Crossfit. I 2014 flyttet han lokaliteter, endret navn til Låven AS og driver nå dette ifra sin egen låve i Skjelstadmark.
Karnal

**Karnal** (hindi: , punjabi: ) er en viktig by og administrasjonssentrum i distriktet med samme navn i den indiske delstaten Haryana. Det blir sagt at Karnal ble grunnlagt av Kauravaene i Mahabharataperioden for kongen Karna (derav navnet). Karna var en mytologisk helt og en nøkkelfigur i den episke fortellingen. Nær byen stod slaget ved Karnal i år 1739. Byen ligger midt på veien NH 1 (National Highway 1) mellom Delhi og Chandigarh, beliggende 123 km nord for Delhi og 126 km sør for Chandigarh. NH 1 er bedre kjent som Grand Trunk Road. Delhi og Chandigarh kan nås fra Karnal med en to timers busstur, og avgangene til denne ruten som drives av det statseide busselskapet Haryana Roadways er hyppige. Byen ligger gjennomsnittlig 228 moh. 

Karnal er kjent for grønne, frodige beiter, Libertysko, produksjon av høykvalitets basmatiris og for sine mange forskningsinstitutter for jordbruk og meieridrift. Libertyskoene begynte fra Karnal og sin største fabrikk i byen. Byen hadde rundt 210&nbsp;500 innbyggere i 2001. 

## Demografi
Ved folketellingen i 2001 hadde Karnal 210&nbsp;476 innbyggere, hvorav 53&nbsp;% var menn og 47&nbsp;% kvinner. Gjennomsnittlig lesekyndighet var 72&nbsp;%, noe som var høyere enn landsgjennomsnittet på 59,5&nbsp;%. 76&nbsp;% av mennene var ikke analfabeter og 68&nbsp;% av kvinnene var det samme. 12&nbsp;% av Karnals befolkning var barn under 6 års alder. 

Hovedspråket som snakkes i byen er hindi, nasjonalspråket. Andre språk som også brukes her er punjabi, haryanvi og urdu. 

De to dominerende religionene her er hinduisme (87&nbsp;%) og sikhisme (13&nbsp;%). 

## Referanser


## Eksterne lenker
*  
* Distriktets offisielle side  (engelsk)
* Mye informasjon om Karnal, med bilder (engelsk)
Litteraturåret 1941

## Prisvinnere
*Aleksis Kivi-prisen: Larin Kyösti
*Carnegie Medal in Literature: Mary Treadgold for *We Couldn't Leave Dinah*
*De Nios stora pris: Olle Hedberg
*Gustaf Fröding-stipendet: Vilhelm Ekelund
*Holger Drachmann-legatet: Aage Berntsen og Paul la Cour
*Otto Benzons Forfatterlegat: Jørgen Nielsen
*Nobelprisen i litteratur deles ikke ut

## Nye bøker
### Skjønnlitteratur
* *Den nye barneboka* av Thorbjørn Egner og Sigurd Winsnes 
* *[[Die Rote Zora und ihre Bande|Røde Zora og Branko]]*  (*Die Rote Zora und ihre Bande*)  av Kurt Held
* *Färjesång* av Gunnar Ekelöf
* *[[Mesteren og Margarita]]* (*Мастер и Маргарита*) av Mikhail Bulgakov
* *N eller M?* (*N or M? *) av Agatha Christie
* *Nattmennesket*. Av Bernhard Borge 
* *[[Nysgjerrige Nils]]* (*Curious George*) av H. A. Rey og Margret Rey
* *Onde øyne søker et barn* (*Man gjorde et barn fortræd*) av Tove Ditlevsen.
* *Rid i natt!* av Vilhelm Moberg
* *Siste time hos tannlegen* (*One, Two, Buckle My Shoe*) av Agatha Christie 
* *Solen var vitne* (*Evil under the Sun*) av Agatha Christie
* *Torntuppen* av Jan Fridegård
* *Truls og Kari: en liten bok for store og små* av Thorbjørn Egner 
* *Vekkerklokke* (*Väckarklocka*) av Elin Wägner

### Sakprosa
* *När kastanjerna blommade* av Verner von Heidenstam

## Fødsler
Alderen på levende personer født i 1941 er enten:  eller  år.

## Dødsfall

## Referanser
Multinational Advisory Police Element-medaljen

**Multinational Advisory Police Element-medaljen** er en medalje som tildeles for deltagelse i Den vesteuropeiske unions engasjement for rådgivning og politiopplæring i Albania i tiden fra mai 1997 til mai 2001. Operasjonens navn er på engelsk *Multinational Advisory Police Element*, forkortet MAPE.

## Utforming
Medaljen er i sølvfarget metall og bærer Den vesteuropeiske unions emblem på forsiden, det vil si organisasjonens initialer på engelsk «WEU» satt horisontalt og på fransk «UEO» vertikalt, slik at bokstaven E deles. Bokstavene er omgitt av ti femtaggede stjerner, satt i en bue langs ytterkanten. Medaljen er opphengt i et blått bånd med en gul midtstripe. Båndet er utstyrt med en båndspenne med innskriften «ALBANIA».

## MAPE-medaljen i Norge
Medaljen for deltagelse i MAPE er godkjent for bruk på norsk militær uniform. Medaljene tilhører «Gruppe 3: Dekorasjoner tildelt av FN, NATO, EU, OSSE og tilsvarende» og bæres etter dekorasjoner godkjent av Kongen og dekorasjoner tildelt av utenlandske statsoverhoder.

## Referanser


## Eksterne lenker
* Kaikki Operaatiot. Mitalit, bilde av medaljen
Hamid Idris Awate

**Hamid Idris Awate** (1910–1962) var en tidlig leder for den eritreiske uavhengighetsbevegelsen i landets uavhengighetskrig.

Hamid var den som fyrte av de første skuddene mot de etiopiske styrkene 1. september 1961 ved Adal-fjellet. Han fortsatte ved å opprette den eritreiske frigjøringshæren, den eritreiske frigjøringsfrontens væpnede gren. 

Hamid døde 28. mai 1962 etter å ha blitt såret i hans siste slag mot de okkuperende etiopiske styrkene. Enkelte har også hevdet at han døde av naturlige årsaker, men sannsynligvis døde han av sårene etter slaget. Han ble gravlagt nær Haykota i Gash-Barka og 1. september 1994 oppførte den eritreiske regjeringen en statue ved gravplassen hans.

## Referanser
Ruili

**Ruili** (kinesisk: 瑞丽; pinyin: *Ruìlì*) er et byfylke i det autonome prefektur Dehong i provinsen Yunnan i Folkerepublikken Kina. 

Befolkningen var på  innbyggere i 1999.

## Historie
Fylket het tidligere **Mengmao** (kinesisk: 勐卯, *Měngmǎo*), etter det gamle Maoriket som hadde sin hovedsstad ikke langt fra den nåværende byen Ruili. Maoriket eksisterte fra 1254 til 1448, og var styrt av daifolket som inntil nylig har vært nokså dominerende i denne delen av Sørøstasia.

## Administrative enheter
Ruili består av tyre storkommuner og tre kommuner:  

:**Storkommunene** Mengmao 勐卯镇, Wanting 畹町镇, Nongdao 弄岛镇
:**Kommunene** Jiexiang 姐相乡, Huyu 户育乡, Mengxiu 勐秀乡

## Samferdsel
Ruili er en viktig grenseby mellom Kina og Burma. På burmesisk side av landegrensen ligger byen Muse.

Kinas riksvei 320 går frem til grensen. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

## Referanser


## Eksterne lenker
*
TIPH-medaljen

**TIPH-medaljen** er en medalje som tildeles for deltagelse i Den midlertidig internasjonale tilstedeværelse i Hebron (TIPH), en organisasjon av sivile observatører som overvåker situasjonen i byen Hebron på den israelskokkuperte Vestbredden.

## Utforming
TIPH-medaljen består av en rund medalje som på adversen bærer et motiv med en bygning, tilsvarende det som benyttes i byens kjennetegn. Under motivet står innskriften «TIPH». Medaljen er opphengt i et bånd i med striper i svart, hvitt, rødt, grønt, hvitt, rødt, hvitt lyst blått. Dette er fargene i Palestinas flagg og Israels flagg.

## TIPH-medaljen i Norge
Medaljen for deltagelse i TIPH er godkjent for bruk på norsk militær uniform. Medaljene tilhører «Gruppe 3: Dekorasjoner tildelt av FN, NATO, EU, OSSE og tilsvarende» og bæres etter dekorasjoner godkjent av Kongen og dekorasjoner tildelt av utenlandske statsoverhoder.

## Referanser


## Eksterne lenker
* Temporary International Presence in Hebron (TIPH), bilde av medaljen fra The Orders and Medals Society of America
Liste over kriger Thailand har deltatt i

Denne listen er laget for å vise hvilke kriger **[[Thailand]]** har vært delaktig i.
## Thailands kriger

## Referanser
Peter Holten

**Peter Holten** (1816–1897) var en dansk embetsmann og medlem av det danske Landstinget for Færøyene 1864–1865.

## Familie
Han ble født inn i en innflytelsesrik embetsmannsslekt som sønn av vare- og vekselmegler Mathias von Holten og hustru Anne Sophie Nicoline Kramer i København. Peter og Carl Holten, professor i fysikk, var brødre.

Oldefaren Johann von Holten var hoffsnekkermester, og farfaren Johannes (Hans) von Holten var kammerråd og tollkontrollør i Helsingør og Næstved. Farmoren Ane Margrethe Abildgaard var datter av arkivtegner Søren Abildgaard.

Han giftet seg i 1850 med Marie Christiane Thornam, datter av bokholder og kanselliråd Peter Frederik Thornam. Ekteskapet var barnløst.

## Karriere
Han tok juridisk embetseksamen i 1840 og fikk ansettelse ved tollkammeret i Helsingør, hvor Øresundstollen ble innkrevet. Direktør ved tollkammeret var farbroren Nicolai Holten og senere Christian Albrecht Bluhme. Peter Holten tok avskjed som sekretær og stempelforvalter ved tollkammeret i 1858.

I 1862 ble han utnevnt til amtmann og kommandant på Færøyene. I 1865 ble embetet som kommandant på Tórshavns skanse nedlagt, idet garnisonen ble erstattet med et politikorps, og Holten fortsatte bare som amtmann. Som amtmann ledet han også forhandlingene på det færøyske Lagtinget. På Færøyene har Holten blitt beskrevet som «militant og stordansk». Han motsatte seg et eget lærerseminar på øyene i frykt for at undervisning på færøysk ville svekke båndet mellom Færøyene og Danmark, men forberedte den nye skolelovgivningen av 1871 og det kommunale selvstyret av 1872.

I 1871 ble han utnevnt til amtmann på Bornholm; han tok avskjed i 1892 og flyttet tilbake til København.

## Æresbevisninger
Holten ble tildelt ærestittelen «virkelig kammerråd» i 1854 og frasa seg den i 1871. I 1876 ble han utnevnt til kammerherre. Han var ridder av Dannebrogordenen fra 1857 og kommandør av 2. klasse av samme orden fra 1892. Han ble også tildelt Dannebrogordenens hederstegn i 1891.

## Referanser
Morena

**Morena** er en by og en kommune i Morenadistriktet i delstaten Madhya Pradesh i India. Morena er også kjent under navnet *Muraina* og er den administrative hovedstaden i Morenadistriktet og for regionen Chambal. Morena ligger 39 km fra Gwalior.
Østerrike under Vinter-OL 1988

**Østerrike under Vinter-OL 1988**. Åttien sportsutøvere, sekstiseks menn og femten kvinner fra Østerrike deltok i ti sporter, aking, alpint, bobsleigh, kunstløp, langrenn, skihopping, kombinert, ishockey, hurtigløp på skøyter og skiskyting under Vinter-OL 1988 i Calgary i Canada. Østerrike kom på sjetteplass med tre gull- fem sølv- og to bronsemedaljer. Alpinisten Leonhard Stock var Østerrikes flaggbærer under åpningsseremonien.
  
## Medaljer

## Medaljevinnerne
Vest-Tyskland under Vinter-OL 1988

**Vest-Tyskland under Vinter-OL 1988**. Nitti sportsutøvere fra Vest-Tyskland, syttitre menn og sytten kvinner, deltok i ti sporter under Vinter-OL 1988 i Calgary i Canada. De deltok i aking, alpint, bobsleigh, langrenn, kunstløp, skihopping, skøyter, ishockey, kombinert og skiskyting. Det var sjette gang som Vest-Tyskland stilte med egen OL-tropp i et vinter-OL, første gang var under 1968 i Grenoble. Vest-Tyskland kom på åttendeplass med to gull-, fire sølv- og to bronsemedaljer. Skiskytteren Peter Angerer var Vest-Tysklands flaggbærer under åpningsseremonien.

## Medaljer

## Medaljevinnerne
Irving Penn

**Irving Penn** (født 16. juni 1917 i Plainfield i New Jersey, død 7. oktober 2009 på Manhattan, New York City, New York) var en amerikansk fotograf som i første rekke er kjent for sine portrett- og motebilder. Arthur Penn er hans yngre bror.

Penn fotograferte blant andre Pablo Picasso, Marc Chagall, Igor Stravinskij, Salvador Dali, Marcel Duchamp og Ingmar Bergman. Ett fotoportrett av Bergman ble i 2009 solgt for SEK 624&nbsp;000., og dette ble senere donert til det svenske Statens porträttsamling på Gripsholms slott). 

Penn begynte allerede som 26 åring med å produsere forsidebilder til motemagasinet Vogue, og tilsammen står han bak 150 forsider. I 2008 ble et signert trykk av en Vogue-forside med modellen Jean Patchett, ikledd svart hatt, hvitt skjerf, ble solgt for USD 264&nbsp;000 dollar (NOK 1,5 millioner), og bildet «Cuzco Children», ble solgt for nesten NOK 3 millioner av auksjonshuset Christie's.

Penn donerte selv 100 av sine fotografier til *Moderna Museet* i Stockholm till minne av sin svenske hustru, Lisa Fonssagrives Penn. 1985 ble han tildelt Hasselbladsprisen.

Han er inkludert i den permanente utstillingen ved Smithsonian American Art Museum med bildet *The Tarot Reader*, et fotografi fra 1949 av Jean Patchett og den surrealistiske maleren Bridget Tichenor. 

Hans private samling *The Irving Penn Archives*, som også inneholder en rekke personlige eiendeler og materiell i tilknytning til hans virke blir nå oppbevart på Art Institute of Chicago.

Den norske fotografen Johs. Bøe var assistent hos Penn i årene 1981-1983.

## Referanser


## Eksterne lenker
* Bildegalleri av platinatrykk på National Gallery of Art 
* Irving Penn på Photography Workshops and Photo-Seminars On-line
* A selection of photographs on ulike 
* Omtale på SNL
Christian Holm Jacobsen

**Poul Christian Holm Jacobsen** (1887–1966) var en færøysk forretningsmann og politiker (Ff.).

Han gikk i lære som skomaker og åpnet egen forretning i Tórshavn. I 1925 fikk han agentur på Færøyene for Dansk-Engelsk Benzin & Petroleum Co., som var eid av britiske Shell. Han bygde de første oljetankene på Viðarnes i Tórshavn i 1932. Jacobsen hadde Shell-agenturet frem til 1953.

Jacobsen ble en av de fremste forretningsmennene på Færøyene i løpet av 1930- og 1940-årene. Han var med på å etablere Sjóvinnubankin i 1932, og satt som styreformann frem til krisen i banken i 1951. I 1934 var han med på å etablere skipsrederiet Uvak. Jacobsen var også styremedlem i Skipafelagið og i forsikringsselskapet Trygd fra 1932 til 1951.

Han var innvalgt i kommunestyret i Tórshavn på en «utbryterliste» 1925–1928. Jacobsen og Thorstein Petersen stiftet i 1935 Vinnuflokkurin, «Næringspartiet», hvor de ble henholdsvis nestformann og formann. Jacobsen var innvalgt på Lagtinget fra Suðurstreymoy 1936–1940. Like før valget i 1940 gikk Vinnuflokkurin og deler av Sjálvstýrisflokkurin sammen om å danne Fólkaflokkurin.

Jacobsen var også engasjert i Tórshavns totalavholdsforening og i Brøðrasamkoman.

## Referanser
Nick Park

**Nicholas Wulstan Park** (født 1958) er en fire ganger Oscar-vinnende britisk filmskaper som er kjent som skaperen av blant annet animasjonsfigurene Wallace og Gromit og Sauen Shaun. Han har vært nominert til Oscar seks ganger og vunnet fire av gangene. I tillegg har han laget den animerte serien *[[Creature Comforts (animasjonsserie)|Creature Comforts]]*.

## Figurer (utvalg)

### Morph
Morph er en figur modellert i plastilina som Nick Park laget til serien *Hartbeat*. Figuren var med i serien fra 1977 til 1979, og var med i *Take Hart* frem til 1981. 

I 1981 fikk Morph sin egen TV-serie: *The Amazing Adventures of Morph.* Denne serien ble sendt helt frem til 1983. Neste gang han dukket opp på TV-skjermen var i serien *SMart*, som han figurerte i fra 1994 til 2008. Han var også med i noen andre serier.

## Priser og utmerkelser

### Oscar
Park har blitt nominert til Oscar-prisen seks ganger, og har vunnet prisen fire ganger:
* 1989: *[[Creature Comforts (animasjonsserie)|Creature Comforts]]*
* 1993: *[[Robotbuksene (animasjonsfilm)|Robotbuksene]]* (originaltittel: *The Wrong Trousers*)
* 1995: *[[Wallace & Gromit - Wallace forelsker seg (animasjonsfilm)|Wallace & Gromit - Wallace forelsker seg]]* (originaltittel: *A Close Shave*)
* 2005: *[[Wallace og Gromit og varulvkaninens forbannelse]]* (originaltittel: *Wallace & Gromit: The Curse of the Were-Rabbit*)

### BAFTA
Han har dessuten mottatt fem BAFTA-priser, blant annet vant han en «BAFTA for Best Short Animation» for *[[Den enes død, den andres brød (animasjonsfilm)|Den enes død, den andres brød]]* (originaltittel: *A Matter of Loaf and Death*). Den kortfilmen var også det TV-programmet som fikk flest seere i Det forente kongerike i 2008. I 2000 hadde Parks helaftens spillefilm *[[Chicken Run]]* premiere. Den satte inntektsrekord for stop motion-animerte spillefilmer.

### Order of the British Empire
Han har blitt tildelt Den britiske imperieordenen (Order of the British Empire) for sitt arbeid, og har derfor rett til å sette bokstavene OBE etter navnet sitt.

## Referanser


## Eksterne lenker
*
Svend Cedergreen Bech

**Svend Cedergreen Bech** (født 6. januar 1920, død 13. april 2007) var en dansk forfatter, historiker og redaktør.

Han ble student i København i 1949. I 1959 ble han cand. mag. i historie og dansk. Han debuterte i 1960 med boken *En verden i udvikling* som er en fremstilling av u-landenes økonomiske og politiske situasjon. Boken ble utgitt av Mellemfolkeligt Samvirke med støtte av UNESCO.

Han skrev bindene 6 og 9 som omhandler henholdsvis renessansen og opplysningstiden i *Politikens Danmarkshistorie* fra 1963-65. I 1967 utga han boken *Københavns historie gennem 800 år*.

Han skrev også bind 3 i *Københavns historie*, som har tittelen *Storhandelens by 1720-1830*. Hans hovedverk er biografien over Johann Friedrich Struensee, *Struensee og hans tid* (1972, 2. opplag 1989)

Utover dette var han redaktør av flere bøker, blant annet 3. utgave av *[[Dansk biografisk leksikon]]* (1979–1984) og *Brev fra Dorothea : af [[Charlotte Dorothea Biehl|Charlotta Dorothea Biehls]] historiske breve* (1975)

I 1982 mottok han Søren Gyldendal-prisen sammen med historikeren Erik Kjersgaard.

Han giftet seg med Lis Truelsen i 1948.

## Referanser


## Eksterne lenker
* Litteraturpriser.dk
Mang

**Mang** (), til 2010 **Luxi** (潞西市; *Lùxī Shì*), er et byfylke i det autonome prefekturet Dehong i provinsen Yunnan i Folkerepublikken Kina. 

Befolkningen er på  innbyggere i 1999.

## Administrative enheter
Byfylket består av fem storkommuner og seks kommuner: 

* Storkommunen Mangshi 芒市镇
* Storkommunen Zhefang 遮放镇
* Storkommunen Mengjia 勐戛镇
* Storkommunen Manghai 芒海镇
* Storkommunen Fengping 风平镇

* Kommunen Xuangang 轩岗乡
* Kommunen Jiangdong 江东乡
* Kommunen Xishan 西山乡
* Kommunen Zhongshan 中山乡
* Kommunen Santaishan for deangfolket 三台山德昂族乡
* Kommunen Wuchalu 五岔路乡

## Samferdsel
Kinas riksvei 320 går frem til grensen. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

## Referanser


## Eksterne lenker
* Lokalregjeringens side 
* Kart
Thomas Cole

**Thomas Cole** (1801–1848) var en britisk-amerikansk maler. 

Cole regnes som grunnleggeren av Hudson River School som er en amerikansk kunstbevegelse som blomstret på midten av det 19. århundre. Han var mest kjent for sine realistiske og detaljerte skildringer av det amerikanske landskapet og villmarken som har temaer innen romantikken og naturalismen.

Coles malerier var først og fremst av forskjellige landskaper, men han malte også en del allegoriske verker. Det mest kjente av disse maleriene er de fem bildene som er blitt kalt The Course of Empire, som skildrer det samme landskapet over flere generasjoner.
Fil:Thomas Cole - Expulsion from the Garden of Eden - Google Art Project.jpg|Expulsion from the Garden of Eden (1828)
Fil:Cole Thomas The Oxbow (The Connecticut River near Northampton 1836).jpg|The Oxbow (1836)
Fil:Cole Thomas The Course of Empire The Savage State 1836.jpg|The Course of Empire (1836)
Fil:The Fountain of Vaucluse, by Thomas Cole, 1841, oil on canvas - Dallas Museum of Art - DSC04819.jpg|The Fountain of Vaucluse (1841)
Fil:Thomas Cole - A View of the Two Lakes and Mountain House, Catskill Mountains, Morning (1844) - Google Art Project.jpg|A View of the Two Lakes and Mountain House, Catskill Mountains, Morning (1844)
Fil:Thomas Cole - Prometheus Bound - Google Art Project.jpg|Prometheus Bound (1847)


## Referanser
Thorvald Abrahamsen

**Thorvald Abrahamsen** (født 28. desember 1878, død 20. februar 1928) fra Farsund var båtsmann på kystruteskipet DS «Norge» (1910).

Thorvald Abrahamsen etterlot seg seg sin kone Edvarda Abrahamsen (1884-1956) og ni barn da han omkom ved forliset til DS «Norge» utenfor Haugesund i 1928. Da forliset inntraff, hadde båtsmann Abrahamsen ansvaret for en fange som var innelåst på en av lugarene. Da dykkere neste dag fant lugaren opplåst, regnet man med at det var båtsmannen som hadde gjort dette og hadde omkommet under forsøket på redde fangen.

Abrahamsen hadde også i 22. februar 1926 spilt en viktig rolle i redning av mannskapet på fiskekutteren «Atle» fra Marstrand.

I løpet av snaue to år hadde han to ganger satt sitt liv på spill for å redde andre. Den første gangen hadde det lykkes, den andre gangen tapte han for havet. Etter den svenske ministers initiativ ble det satt i gang en større innsamling til Abrahamsens etterlatte. Innsamlingens sluttsum var 2110 kroner, som ble oversendt sognepresten i Farsund: «Til fordeling til det beste for båtsmann Abrahamsens pårørende».

## Kilder
* Langstrøm, Dannevig, Eynden og Hansen: *Kystruta Oslo – Bergen*. Fabritius Forlagshus 1981. ISBN 82-07-00685-4
Anning (Kunming)

**Anning** (kinesisk: 安宁; pinyin: *Ānníng*) er et byfylke i byprefekturet Kunming i provinsen Yunnan i Folkerepublikken Kina. 

Befolkningen var på  innbyggere i 1999.

## Varme kilder
Anning er kjent for sine varme kilder. De har vært kjent historisk siden Handynastiets tid. Siden tislig på 1400-tallet har de vært benyttet terapeutisk. Vannet i kildene er på ca. 45 grader og inneholder blant annet kalsium, magnesium og natrium.

## Administrative enheter
**Subdistriktene** Lianran, Jinfang, Taiping nye by, Bajie, Xianjie, Wenquan, Qionglong, Caopu og Lubiao.

## Samferdsel
### Jernbane
Chengdu-Kunming-jernbanen løper gjennom området.

### Vei
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

## Referanser


## Eksterne lenker
* Lokalregjeringens hjemmesider
Dagblaðið

***Dagblaðið*** (oversatt: «Dagbladet») var en avis som ble utgitt på Færøyene.

Avisen utkom for første gang den 2. mai 1935. Den ble utgitt for sakfører Leif Waagsteins regning i flere år. Avisen agiterte sterkt for Færøyenes selvstendighet. *Dagblaðið* var talerør for Vinnuflokkurin frem til partiet gikk inn i Fólkaflokkurin i 1939/1940, deretter det nye partiets hovedorgan.

*Dagblaðið* hadde først tre ukentlige utgaver, fra 1942 bare tirsdager og fredager.

Fra 1947 til 1975 hadde avisen to likestilte redaktører. Da Óli Breckmann ble eneredaktør i 1975, la han større vekt på næringslivsstoff, og gav *Dagblaðið* en friere og mer aggressiv stil med brodd mot trygder, kultureliter og venstreorienterte. I 1977 var avisen Færøyenes nest største med et opplag på rundt 5&nbsp;000. *Dagblaðið* kom i økonomisk uføre og gikk inn i oktober 1992.

Fra 1994 utkom avisen igjen med ingeniør Torkil Olsen som redaktør. I slutten av 1990-årene utkom avisen én gang ukentlig med et opplag på rundt 2&nbsp;000, igjen med Breckmann som redaktør. Den ble nedlagt igjen i 2003.

Fra 2015 til 2016 gjenoppstod *Dagblaðið* som en nettavis med Jóhan Bech Húsgarð og Rói B. Poulsen som redaktører.

## Redaktører
Merk at avisen hadde to likestilte redaktører fra 1947 til 1975:

*Ernst Sondum 1935–1936
*Elias Johansen 1937–1942
*Knút Wang 1942–1946 og 1947–1975
*Poul Petersen 1946–1947 og 1971–1975
*Maurentius Viðstein 1947–1971
*Óli Breckmann 1975–1991 og 1998–2002
*Torkil Olsen 1994–1995
*Erla Berghamar Sørensen 1995–?

## Referanser


## Litteratur
*
*
Pu’an

:*Pu'an er også et psevdonym for mingmaleren [[Guo Chun]].* 
**Pu'an** (kinesisk: 普安县; pinyin: *Pǔ'ān Xiàn*) er et fylke i det autonome prefektur Qianxinan i provinsen Guizhou i Folkerepublikken Kina. .

Befolkningen var på  innbyggere i 1999.

## Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

## Referanser


## Eksterne lenker
* Infoside
Hans Majestet Kongens Gardes medalje

**Hans Majestet Kongens Gardes medalje**, også kalt **Gardemedaljen**, er en norsk medalje innstiftet i 1970 til belønning av innsats for Hans Majestet Kongens Garde. Medaljen tildeles av sjefen for Hans Majestet Kongens Garde. Den er godkjent til bruk på norsk militær uniform og behandles som tilhørende «Gruppe 4: Andre norske dekorasjoner».

## Utforming
Medaljen finnes i tre valører: gull (forgylt sølv), sølv og bronse. På adversen bærer den et motiv av en gardist plassert i medaljens venstre del, med fasaden av Det kongelige slott i bakgrunnen og med en laurbærgren i forgrunnen i medaljens nedre del. Reversen har en laurbærgren nederst. Over denne er det plass til inngravering av mottagerens grad og navn, avdelingens navn og dato for tildeling.

Medaljen er opphengt i et hvitt bånd med en bred svart midtstripe. En spenne som smalner nederst tjener til oppheng. Båndet er videre utstyrt med en metallklemme på toppen. Denne har som motiv avdelingsmerket for Hans Majestet Kongens Garde flankert av laurbærgrener. Avdelingsmerket er i emalje. Sepnnen nederst og klemmen øverst har samme metallfarge som medaljens valør.

Båndstripen for medaljen i bronse er hvit med svart midtfelt. For medaljen i sølv påsettes båndstripen en sølvstjerne på det svarte feltet. For gullmedaljen er stjernen forgylt.

## Tildeling
Medaljen kan tildeles personer som har gjort en fortjenestefull innsats i eller for Hans Majestet Kongens Garde, eller som har utført en fremragende prestasjon.

Forslag om tildeling av medaljen kan framsettes av personell på alle nivåer, sivile såvel som militære, som tjenestegjør eller har tjenestegjort i Hans Majestet Kongens Garde. Forslag behandles av et medaljeråd som avgir innstilling til Gardesjefen, som fatter endelig beslutning om tildeling.

## Referanser
Sámal Ellefsen

**Samuel Johannes Ferdinand Ellefsen** (født 21. august 1886 i Miðvágur, død 14. februar 1974 samme sted) var en færøysk entreprenør og politiker (Ff.).

Han var utdannet snekkermester, og drev en entreprenørforretning sammen med Heini Joensen i Miðvágur.

Ellefsen var medlem av kommunestyret i Miðvágur 1923–1927 og 1959–1963. Han var med på å stifte Vinnuflokkurin i 1935 og Fólkaflokkurin i 1939/1940. Han var innvalgt på Lagtinget fra Vágar 1936–1958.

Sámal Ellefsen var farfar til Albert Ellefsen og grandonkel til Pauli Ellefsen og Svend Aage Ellefsen.

## Referanser
Carey Mulligan

**Carey Mulligan** (født 1985) er en engelsk skuespiller. Hun debuterte som skuespiller på teater med skuespillet *Forty Winks*. Hun har siden den gang spilt i flere filmer, TV-serier og noen ganger på teater.

I 2009 hadde hun roller i filmene *[[Public Enemies (film)|Public Enemies]]*, *[[An Education]]* og *The Greatest*. De to sistnevnte filmene hadde premiere på Sundance Film Festival i 2009. Hun er også med i filmen Wall Street 2: Money Never Sleeps som hadde premiere i 2010.

I 2013 spilte hun Daisy Buchanan i *[[Den store Gatsby (film fra 2013)|The Great Gatsby]]* mot Leonardo DiCaprio og Tobey Maguire.

## Arbeid

### Film og TV

### Teater

### Diskografi

## Referanser

## Eksterne lenker
* 
*